**Hagbarth Martin Schytte-Berg** (født 1860, død 1944) var en norsk arkitekt. Han var utdannet fra den byggtekniske linjen ved Trondhjems Tekniske Læreanstalt og *Polytechnische Hochschule* i Hannover med Conrad Wilhelm Hase som lærer og *Königlich Technische Hochschule* i Berlin der han også studerte i kirkearkitektur under Johannes Vollmer.

Praksis og verk
---------------

Etter studiene i Hannover var Schytte-Berg arkitektassistent i Trondheim og Kristiania. Etter bybrannen i Skien i 1886 hadde han egen arkitektpraksis der, og var dessuten hovedlærer ved Skiens tekniske skole. Han hadde praksis først i Kristiania[*klargjør*] og deretter i Ålesund etter bybrannen i 1904, og i Kristiania fra 1907.

Schytte-Bergs bygninger følger tidens vanlige stilforandring fra streng historisme og jugend, nasjonalpreget klassisisme til funksjonalisme. Skien kirke (bygget 1887–1894) er en nygotisk basilika i rød tegl, etter samtidige tyske idealer for kirkearkitektur. Fagerborg kirke i Oslo (bygget 1900–1903) er en langkirke med åpne takstoler bygget i granitt og med asymmetrisk plassert tårn. Kirken er inspirert av romanske og gotiske former foruten samtidige amerikansk huggsteinarkitektur. I Ålesund bygde Schytte-Berg en rekke murgårder i den typiske ålesundske jugendvarianten. Blant disse er Svaneapoteket, som nå huser Jugendstilsenteret.

### Svaneapoteket i Ålesund

Schytte-Berg ble en av de ledende i arbeidet med å bygge opp Ålesund på nytt etter den store brannen som raserte byen i 1904. Apoteker Jørgen Anton Øwre, som var medlem av Ålesunds kommunestyre og formannskap, og for øvrig ble byens ordfører i årene 1909–1910, valgte Schytte-Berg til å tegne og oppføre sitt nye apotek. Han ble valgt fordi han var «den flinkaste, ein særskilt bestemt, sjølvstendig og dugande arkitekt». Schytte-Berg ble bedt om å ta på seg ansvaret for hele den nye bygningen. Dette gjaldt hele byggeoppgaven, planløsning, materialvalg, innredning og stildetaljer både i eksteriøret og i interiøret. Han hadde også ansvaret for tilsetting av arbeidsfolk og gjennomføring av det praktiske byggearbeidet.

Svaneapoteket skal visstnok ha blitt tatt i bruk i 1908. 

### Kirker

* Skien kirke, Skien
* Fagerborg kirke, Oslo
* Nordlandet kirke, Kristiansund

### Bygårder

Han har tegnet en rekke bygårder både i Skien, Ålesund, Trondheim og Oslo. Blant disse er

* Øvre Slottsgate nr. 4, Oslo – forretningsgård fra 1897
* Øvre Slottsgate nr. 5, Oslo – forretningsgård fra 1898
* Krambugata 12, Trondheim – forretningsgård fra 1908
* Krambugata 14, Trondheim – forretningsgård fra 1908
* Hans Hagerups gate 10, Trondheim – bygård fra 1910

Bildegalleri
------------

* Skien rådhus ble tegnet av arkitektene Hagbarth Schytte-Berg og Peter Lowzow, og stod ferdig i 1894.  Foto: Helge HøifødtSkien rådhus ble tegnet av arkitektene Hagbarth Schytte-Berg og Peter Lowzow, og stod ferdig i 1894.  Foto: Helge Høifødt
* Skien kirke stod ferdig i 1894, i likhet med rådhuset som Schytte-Berg hadde tegnet sammen med Peter Lowzow. Kirken har blitt byens fremste landemerke, og kan sees fra alle kanter av byen. Foto: BitjungleSkien kirke stod ferdig i 1894, i likhet med rådhuset som Schytte-Berg hadde tegnet sammen med Peter Lowzow. Kirken har blitt byens fremste landemerke, og kan sees fra alle kanter av byen. Foto: Bitjungle
* Fagerborg kirke i Oslo stod ferdig i 1903.  Foto: Hans-Petter FjeldFagerborg kirke i Oslo stod ferdig i 1903.  Foto: Hans-Petter Fjeld
* Svaneapoteket i Ålesund Foto: Nina Aldin ThuneSvaneapoteket i Ålesund Foto: Nina Aldin Thune
* Butikkvinduer i jugendstil, Krambugata 12, Trondheim. Forretningsgård fra 1908 tegnet av Hagbarth Schytte-Berg.Butikkvinduer i jugendstil, Krambugata 12, Trondheim. Forretningsgård fra 1908 tegnet av Hagbarth Schytte-Berg.
* Krambugata 14, Trondheim. Forretningsgård fra 1908 tegnet av Hagbarth Schytte-Berg.Krambugata 14, Trondheim. Forretningsgård fra 1908 tegnet av Hagbarth Schytte-Berg.

Referanser
----------

1. ↑   Store norske leksikon, Store norske leksikon-ID Hagbarth\_Martin\_Schytte-Berg[Hentet fra Wikidata]
2. ↑   KulturNav, oppført som Hagbarth Schytte-Berg, KulturNav-ID da48fce3-cfc9-4be3-9434-c77243024642, besøkt 9. oktober 2017[Hentet fra Wikidata]
3. ↑   Norsk kunstnerleksikon, oppført som Hagbarth Schytte-Berg, Norsk kunstnerleksikon ID Hagbarth\_Schytte-Berg, besøkt 9. oktober 2017[Hentet fra Wikidata]
4. ↑   Norsk biografisk leksikon, Norsk biografisk leksikon ID Hagbarth\_Schytte-Berg, besøkt 9. oktober 2017[Hentet fra Wikidata]
5. ↑  *Tvinnereim 1981 s. 66*

Eksterne lenker
---------------

* (en) Hagbarth Schytte-Berg – kategori av bilder, video eller lyd på Commons Rediger på Wikidata
* Hagbarth Martin Schytte-Berg fra Arc!
* Hagbarth Martin Schytte-Berg i SNL
* Hagbarth Schytte-Berg i Norsk kunstnerleksikon

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Historisk befolkningsregister **·** BIBSYS **·** VIAF **·** LCCN **·** KulturNav
 |